钦定古今图书集成/明伦汇编/宫闱典/第050卷 > 海陵唐括贵妃
## 钦定古今图书集成/明伦汇编/宫闱典/第050卷 > 海陵唐括贵妃

按《金史后妃传》：贵妃定哥，姓唐括氏，有容色，崇义节
度使乌带之妻。海陵旧尝有私侍婢，贵哥与知之。乌
带在镇，每遇元会、生辰，使家奴葛鲁葛温诣阙上寿，
定哥亦使贵哥候问海陵及两宫太后起居。海陵因
贵哥传语定哥曰：“自古天子亦有两后者，能杀汝夫
以从我乎？”贵哥归，具以海陵言告定哥。定哥曰：“少时
丑恶，事已可耻。今儿女已成立，岂可为此。”海陵闻之，
使谓定哥：“汝不忍杀汝夫，我将族灭汝家。”定哥大恐，

醉酒，令葛温葛鲁缢杀。乌带，天德四年七月也。海陵
闻乌带死，诈为哀伤。已葬乌带，即纳定哥宫中为娘
子。贞元元年，封为贵妃，大爱幸，许以为后。每同辇游
瑶池，诸妃步从之。海陵嬖宠愈多，定哥希得见。一日，
独居楼上，海陵与他妃同辇从楼下过，定哥望见，号
呼求去，诅骂海陵，海陵阳为不闻而去。定哥自其夫
时与家奴阎乞儿通，尝以衣服遗乞儿。及为贵妃，乞
儿以妃家旧人，给事本位。定哥既怨海陵疏己，欲复
与乞儿通。有比丘尼三人，出入宫中，定哥使比丘尼
向乞儿索所遗衣服以调之。乞儿识其意，笑曰：“妃今
日富贵忘我耶？”定哥欲以计纳乞儿宫中，恐阍者索
之，乃令侍儿以大箧盛亵衣其中，遣人载之入宫。阍
者索之，见箧中皆亵衣，固已悔惧。定哥使人诘责阍
者曰：“我，天子妃，亲体之衣，尔固翫视，何也？我且奏之。”
阍者惶恐曰：“死罪，请后不敢。”定哥乃使人以箧盛乞
儿载入宫中，阍者果不敢复索。乞儿入宫十馀日，使
衣妇人衣，杂诸宫婢。抵暮遣出贵哥以告海陵，定哥
缢死，乞儿及比丘尼三人皆伏诛。封贵哥莘国夫人。
初，海陵既使定哥杀其夫乌带，使小底、药师奴传旨
定哥，告以纳之之意。药师奴知定哥与阎乞儿有奸，
定哥以奴婢十八口赂药师奴，使无言与乞儿私事。
定哥败，杖药师奴百五十。先是，药师奴尝盗玉带当
死，海陵释其罪，逐去。及迁中都，复召为小底。及药师
奴既以匿定哥奸事被杖，后与秘书监文俱与灵寿
县主有奸，文杖二百，除名，药师奴当斩。海陵欲杖之，
谓近臣曰：“药师奴于朕有功，再杖之即死矣。”丞相李
睹等执奏：“药师奴于法不可恕”，遂伏诛。海陵以葛温、
葛鲁为护卫。葛温累官常安县令，葛鲁累官襄城县
令。大定初，皆除名。